JMT พุ่งเกือบ 7% โบรกฯแนะ “ซื้อ” ชูเป้า 34.50 บาท
JMT พุ่งเกือบ 7% โบรกฯแนะ "ซื้อ" ชูเป้า 34.50 บาท โดยล่าสุด ณ เวลา 16.21 น. อยู่ที่ระดับ 32.25 บาท บวก 2 บาท หรือ 6.61% สูงสุด 32.50 บาท ต่ำสุด 30.50 บาท ด้วยมูลค่าซื้อขาย 98.24 ล้านบาท
15 ม.ค. 2561

ผู้สื่อข่าวรายงานว่าราคาหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ล่าสุด ณ เวลา 16.21 น. อยู่ที่ระดับ 32.25 บาท บวก 2 บาท หรือ 6.61% สูงสุด 32.50 บาท ต่ำสุด 30.50 บาท ด้วยมูลค่าซื้อขาย 98.24 ล้านบาท ขณะที่ดัชนีตลาดหุ้นไทยโดยรวมบวก 0.60%

ด้าน บล.เอเซีย พลัส ระบุในบทวิเคราะห์ (15 ม.ค.) แนะนำ “ซื้อ” JMT โดยมีเป้าทำกำไรที่ 34.50 บาท และ Cut Loss ที่ 30.00 บาท โดยราคาเริ่มมีการฟื้นตัวหลังจากสามารถยืนเหนือแนวรับที่ 29.00 บาท และสามารถปิดเหนือ EMA 5 วัน พร้อม Volume ที่มากกว่าค่าเฉลี่ย 5 วัน ซึ่งแสดงถึงการฟื้นตัวในระยะสั้น ทั้งนี้ ประเมินว่าราคาจะสามารถฟื้นตัวและไปต่อได้
โดยมีการส่งสัญญาณซื้อจาก Stochastic ที่อยู่ในเขต Oversold ประกอบกับ RSI ที่ฟื้นตัวขึ้นเหนือค่าเฉลี่ยเป็นครั้งแรกในรอบกว่า 1 เดือน จึงนับว่าเป็นโมเมนตัมเชิงบวกที่คาดว่าจะเป็นผลดีต่อราคา ดังนั้น จึงประเมินแนวต้านไว้ที่ 31.00 และ 34.50 บาท ตามลำดับ
 